**ОДЛУКА О ТАКСИ ПРЕВОЗУ ПУТНИКА**

**НА ТЕРИТОРИЈИ ГРАДА НИША**

-преглед чланова који се мењају и допуњују -

(„Службени лист Града Ниша“, број 105/2015

Члан 2.

Градско веће Града Ниша, на предлог управе надлежне за послове саобраћаја, доноси програм којим се, у складу са законом и саобраћајно техничким условима, дефинише организовање такси превоза, у оквиру којег се одређује и оптималан број такси возила.

Саобраћајно-технички услови из става 1. овог члана дефинишу се за петогодишњи период, а на основу карактеристика превозних захтева-вожњи и стања техничког регулисања саобраћаја на територији јединице локалне самоуправе**.**

Члан 3.

Такси превоз могу обављати правна лица и предузетници чија је претежна делатност такси превоз путника, који су за обављање те делатности регистровани у Регистру привредних субјеката, у складу са законом којим се уређује регистрација привредних субјеката и који имају одобрење управе надлежне за послове саобраћаја за обављање такси превоза путника (у даљем тексту:превозник).

Члан 4.

За обављање такси превоза предузетник, поред услова прописаних законом, мора да испуњава и следеће услове:

1. да има возачку дозволу „Б" категорије, најмање пет година;

2. да има најмање трећи степен стручне спреме (у складу са законом);

3. да има лекарско уверење о способности за возача за управљање возилом којим се обавља такси превоз, које није старије од три године;

4. да је власник такси возила којим се обавља такси превоз путника (у даљем тексту: такси возило), односно да је прималац лизинга;

5. да има положен испит о познавању прописа који регулишу такси превоз и о познавању Града Ниша, што се доказује уверењем о положеном испиту;

6. да му није изречена мера забране управљања моторним возилом „Б" категорије, што се доказује уверењем које није старије од шест месеци;

7. да му правоснажном судском одлуком није забрањено обављање делатности такси превоза, односно да му правоснажним решењем о прекршају није изречена заштитна мера забране обављања делатности, док трају правне последице осуде, односно мере, што се доказује уверењем које није старије од шест месеци;

8. да је извршио преглед такси возила код управе надлежне за инспекцијске послове, што се доказује решењем саобраћајног инспектора о испуњености услова прописаних законом и чланом 9. ове одлуке;

Члан 10.

Управа надлежна за инспекцијске послове-саобраћајни инспектор, проверава испуњеност услова за такси возило прописаних законом и чланом 9. став 1. тачка 1 ,2,3,5,8 и 10 и члана 11. ове одлуке, о чему доноси решење и издаје налепницу која садржи: грб Града Ниша и период важења решења.

Испуњеност услова утврђених законом и чл. 9 и 11. ове одлуке, градска управа надлежна за инспекцијске послове утврђује прегледом возила и увидом у следећу документацију: важећу саобраћајно-техничку документацију (саобраћајну дозволу) и полису о осигурању путника од последица несрећног случаја у јавном превозу.

О донетим решењима управа надлежна за инспекцијске послове води евиденцију.

Превозник је дужан да једном годишње изврши редован преглед такси возилa у управи надлежној за инспекцијске послове, најкасније до истека важења решења о испуњености услова за такси возило из става 1 овог члана.

Уз захтев за редован преглед такси возила, из претходног става превозник подноси и важећу такси дозволу за такси возило.

Приликом прегледа из става 4. овог члана, саобраћајни инспектор, проверава испуњеност услова за такси возило прописаних законом и чланом 9. и 11. ове одлуке, о чему доноси решење и издаје налепницу која садржи: грб Града Ниша и период важења решења.

Члан 12.

Решење којим се одобрава обављање делатности такси превоза на територији Град Ниша издаје управа надлежна за послове саобраћаја на основу испуњености услова из члана 4.,6. и 9. став 1. тачка 1, 2, 3, 5, 8. и 10. ове одлуке.

Члан 13.

Захтев за издавање такси дозволе за такси возило и такси дозволе за такси возача и кровне ознаке превозник подноси управи надлежној за послове саобраћаја.

Уз захтев из става 1. овог члана, превозник је дужан да приложи решење о регистрацији у регистру привредних субјеката и доказе о испуњености услова из чл. 4, 6., 8 и 9. ове одлуке.

Уколико управа надлежна за послове саобраћаја, на основу доказа из става 2. овог члана, утврди да су испуњени услови за обављање такси превоза доноси решење којим се одређује евиденциони број за такси возило издавањем кровне ознаке и издаје такси дозволу за такси возило и такси дозволу за такси возача.

За такси возило којим се обавља такси превоз може се одредити само једна кровна ознака и издати једна такси дозвола за такси возило из става 3. овог члана.

О додељеним кровним ознакама и издатим такси дозволама управа надлежна за послове саобраћаја води Регистар.

Изглед кровне ознаке прописује управа надлежна за послове саобраћаја.

Члан 14.

Образац такси дозволе прописује управа надлежна за послове саобраћаја.

Такси дозвола за такси возило предузетника садржи следеће податке:

1. редни број регистра,

2. име, презиме предузетника, његов јединствени матични број и матични број радње (МБ),

3. порески идентификациони број (ПИБ)

4. адресу седишта радње и пребивалишта предузетника,

5. регистарску ознаку, марку и тип такси возила,

6. датум издавања такси легитимације,

7. назив такси удружења, уколико је предузетник његов члан,

8. место за упис промене података о такси возилу и такси превознику и место за упис привременог престанка обављања делатности,

9. евиденциони број такси возила-кровне ознаке Града Ниша.

У такси дозволи такси возила привредног друштва, односно другог правног лица, поред података из става 2. тач. 1,3,5,6,8 и 9 овог члана, уноси се и његов назив, матични број и седиште.

Члан 16.

Превозник је дужан да:

1. сваку промену података које садрже такси дозволе и друге исправе у смислу ове одлуке писаним путем пријави управи надлежној за послове саобраћаја, у року од осам дана од дана настале промене,

2. сваку промену која се односи на такси возило писаним путем пријави управи надлежној за инспекцијске послове, у року од осам дана од дана настале промене,

3. у случају привременог односно трајног престанка обављања делатности такси превоза, писаним путем обавести управу надлежну за послове саобраћаја у року од осам дана од дана подношења захтева Агенцији за привредне регистре и управи врати такси дозволу за такси возило, такси дозволу за такси возача, кровну ознаку.

4. у случају оштећења налепнице одмах, писаним путем, обавести управу надлежну за инспекцијске послове и врати оштећену налепницу.

IV ТАКСИ СТАЈАЛИШТА

Члан 17.

Такси стајалиште (у даљем тексту: стајалиште) је место на јавној саобраћајној или другој посебно уређеној површини које је одређено и уређено за пристајање такси возила, чекање и пријем путника и које је обележено саобраћајном сигнализацијом сходно прописима којима се уређује безбедност саобраћаја на јавним путевима.

Стајалишта из става 1. овог члана одређује управа надлежна за послове саобраћаја у складу са саобраћајно-техничким и урбанистичким условима.

VIII ПРЕСТАНАК ОБАВЉАЊА

ТАКСИ ПРЕВОЗА

Члан 31.

Управа надлежна за послове саобраћаја донеће решење о престанку важења решења којим се одобрава обављање делатности такси превоза, у случају привременог односно трајног престанка обављања делатности такси превоза, престанка неког од услова утврђених законом и чланом 4. и 6. ове одлуке, као и у другим случајевима предвиђеним законом за престанак рада предузетника, привредног друштва, односно другог правног лица.

Превозник је дужан да у року од 3 дана од дана уручења решења из става 1 овог члана, управи надлежној за послове саобраћаја, врати кровну ознаку Града Ниша, такси дозволе за такси возило и такси дозволе за такси возаче, осим у случају да исте није већ вратио по другом основу.

IX НАДЗОР

Члан 32.

Надзор над спровођењем ове одлуке врши управа надлежна за послове саобраћаја.

Инспекцијски надзор над применом ове одлуке врши управа надлежна за инспекцијске послове-саобраћајни инспектор.

Превозник и такси возач су дужни да саобраћајном инспектору омогуће несметано вршење послова, ставе на увид потребна документа и у року који саобраћајни инспектор одреди, доставе потребне податке и поступе по налогу инспектора.

Члан 33.

Комунално-полицијске послове у области такси превоза обавља комунални полицајац.

Комунални полицајац у обављању комунално-полицијских послова, поред законом утврђених овлашћења, подноси захтев за покретање прекршајног поступка за прекршаје утврђене овом одлуком.

Уколико комунални полицајац у обављању комунално-полицијских послова уочи повреду прописа из надлежности другог органа обавестиће одмах о томе надлежни орган, писаним путем.

X КАЗНЕНЕ ОДРЕДБЕ

Члан 34.

Новчаном казном од 10.000,00-100.000,00 динара казниће се за прекршај предузетник ако:

1. не испуњава услове из члана 4. тачка 1,2,4,5,6, 7 и 8

2. ако поступи супротно члану 8.

3. обавља делатност такси превоза путника такси возилом које не испуњава услове из члана 9. ст. 1 и 2

4. не изврши технички преглед такси возила у року утврђеном чланом 9. став 2.,

5. не поступи у складу са чланом 10. став 4.,

6. не осигура путнике од последица несрећног случаја у јавном превозу (члан 11),

7. не поступи у складу са чланом 16. став 1 тачка 3. и 4.,

8. ако поступи супротно члану 19.,

9. такси табла такси возила није укључена у складу са чланом 26. став 3,

10. не поступи у складу са чланом 32. став 3.

Члан 35.

Новчаном казном од 50.000,00-500.000,00 динара казниће се за прекршај привредно друштво, односно друго правно лице ако:

1. не испуњава услове из чл. 6.,

2. ако поступи супротно члану 8.,

3. обавља делатност такси превоза путника такси возилом које не испуњава услове из члана 9. ст. 1. и 2.,

4. не изврши технички преглед такси возила у року утврђеном чланом 9. став 2.,

5. не поступи у складу са чланом 10. став 4.,

6. не осигура путнике од последица несрећног случаја у јавном превозу (члан 11.),

7. такси табла возила није укључена у складу са чланом 26.став 3,

8. не поступи у складу са чланом 32. став 3

9. не поступи у складу са чланом 16. став 1, тачка 3. и 4.

10. ако поступи супротно члану 19.

Новчаном казном од 5.000,00-30.000,00 динара казниће се одговорно лице у привредном друштву, односно другом правном лицу за прекршај из става 1. овог члана.

Члан 36.

Новчаном казном од 10.000,00-100.000,00 динара казниће се за прекршај предузетник ако:

1. не пријави промену података које садрже такси дозвола возача и такси дозвола возила (члан 16. став 1, тачка 1. и 2.),

2. ако у такси возило прими децу до шест година без пратиоца (члан 23. став 2.),

3. ако поступи супротно члану 24.,

4. путника не превезе најкраћим путем (члан 25.),

5. на такси табли постави рекламно пропагандне поруке (члан 26. став 4.),

6. такси возило користи за сопствене потребе, а не скине такси таблу (члан 26. став 5.),

7. путнику не изда, односно изда рачун који не садржи податке из члана 29.,

Новчаном казном од 50.000,00 до 500.000,00 динара казниће се привредно друштво, односно друго правно лице за прекршај из става 1. овог члана.

Новчаном казном од 5.000,00 до 30.000,00 динара казниће се одговорно лице у привредном друштву, односно другом правном лицу за прекршај из става 1. овог члана.

Члан 37.

Новчаном казном од 5.000,00 до 30.000,00 динара казниће се за прекршај такси возач запослен код превозника ако:

1. не пријави промену података које садрже такси дозвола за такси возача и такси дозвола за такси возило (члан 15.),

2. ако у такси возило прими децу до шест година без пратиоца (члан 23. став 2.),

3. ако поступи супротно члану 24.,

4. путника не превезе најкраћим путем (члан 25.),

5. такси возило користи за сопствене потребе, а не скине такси таблу (члан 26. став 5.),

6. путнику не изда, односно изда рачун који не садржи податке из члана 29.,

7. не поступи у складу са чланом 32. став 3.

8. ако поступи супротно члану 19.

Члан 38.

Казниће се новчаном казном у износу од 50.000,00 динара правно лице, новчаном казном у износу од 10.000,00 динара предузетник, новчаном казном у износу од 5.000,00 динара одговорно лице у правном лицу и физичко лице ако такси возач не поседује документа прописана чланом 20, односно ако такси возило нема обележја прописана чланом 21.

За прекршаје из става 1 овог члана, саобраћајни инспектор односно комунални полицајац издаје прекршајни налог у склaду са законом.